Gjarpërinj dhe Shkallë

Gjarpërinj dhe Shkallë ose Loja e Shkallëve, është një lojë klasike tavoline për fëmijë. Luhet nga dy ose më shumë lojtarë në një fushë me kuti në formë katrore. Në disa nga këto kuti gjenden "shkallë" që lidhin dy vende të ndryshme në dërrasë, dhe gjithashtu ka disa "gjarpërinj" që lidhin katrorë të caktuar. Madhësia e fushës është zakonisht 8×8, ndonjëherë 10×10 ose 12×12, si dhe numri i gjarpërinjve dhe i shkallëve, ndryshon nga një fushë në tjetrën. Të dy këto elemente ndikojnë në kohëzgjatjen e lojës.

Gjarpërinjtë dhe Shkallët është një lojë shumë e njohur që tërheq lojtarë të të gjitha moshave dhe shpesh përdoret si një mjet edukativ për të ndihmuar fëmijët të mësojnë numrat, numërimin dhe bazat e probabilitetit. Thjeshtësia e lojës dhe rregullat e lehta për t'u kuptuar e bëjnë lojën të përshtatshme për çdo nivel aftësie.

 Rregullat 
Lojtarët fillojnë në kutinë fillestare ose në një katror imagjinar pranë kutisë së parë dhe hedhin një zar me radhë. Numri i pikëve të zarit përcakton sa kuti duhet të lëvizë lojtari. Nëse një lojtar arrin në një kuti me fundin e një shkalle, ai automatikisht ngjitet lart nëpërmjet asaj shkalle. Nëse një lojtar ndalet në një katror me kokën e një gjarpri, ai rrëshqet automatikisht poshtë përgjatë gjarprit dhe ndalet në katrorin ku mbaron bishti i tij. Lojtari që i pari përshkon të gjithë fushën dhe arrin në krye shpallet fitues.

 Referime 

Kategoria:Lojëra fati
Kategoria:Lojëra tavoline
Kategoria:Lojëra